སྤྱིར་བཏང་བོད་ཀྱི་བུད་མེད་ཚོ་མི་རིགས་གཞན་གྱི་བུད་མེད་དང་བསྡུར་ན་སྙིང་སྟོབས་དང་སྤོབས་པ་ཅུང་ཟད་ཞན་ཡང་།སྤྱོད་པ་གཙང་ལ་ཁྲེལ་གཞུང་ཡོད་པ།གུས་ལུགས་ལྡན་ཞིང་ཕ་མ་ལ་བྱམས་སེམས་ཆེ་བ་སོགས་ཡ་རབས་སྤྱོད་བཟང་གི་ཐད་ནས་མི་རིགས་གཞན་གྱི་བུད་མེད་ལས་ལྷག་པ་ཡིན།འདི་ཡང་ཕ་མེས་ཡང་མེས་ནས་བརྒྱུད་པའི་ཡ་རབས་ཀྱི་སྲོལ་རྒྱུན་དང་ནང་བསྟན་རིག་གཞུང་གི་སློབ་གསོའི་སྐུ་དྲིན་ཉག་གཅིག་ལ་བརྟེན་ནས་བྱུང་བ་སྟེ།གོམས་གཤིས་བཟང་བོ་འདི་དག་ནི་གསེར་སྲང་སྟོང་གི་རིན་ཐང་ལས་ལྷག་པས།མི་རིགས་འདི་ཇི་སྲིད་གནས་པ་དེ་སྲིད་དུ་རྒྱུན་འཛིན་དང་སྲུང་སྐྱོབ་བྱེད་རྒྱུ་ཤིན་ཏུ་གལ་ཆེ།